
Către,

Comisia pentru sănătate şi familie 
AVIZ

asupra propunerii legislative pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope,  transmisă cu adresa nr. Pl.x 402 din 14 iunie 2011  şi înregistrată sub nr.24/405/15.06.2011.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Consiliul Legislativ, cu avizul nr.250/09.03.2011, a avizat favorabil propunerea legislativă sus menţionată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope, în şedinţa din 6 septembrie 2011. 

Faţă de cele de mai sus, membrii comisiei au hotărât în unanimitate  avizarea negativă a propunerii legislative pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope.

În raport cu obiectul şi conţinutul său, propunerea legislativă face parte din categoria legilor organice.

           PREŞEDINTE, 


                       SECRETAR,

    Dr. ing. Stelian FUIA

                                Vasile MOCANU
Expert, Ioana  GOŢA      

